ৰবীন মৰাণ,পেঙেৰী সদৌ মৰাণ ছাত্ৰ সন্থাৰ ফিল'বাৰী আঞ্চলিক সমিতিৰ উদ্যোগত সংগঠনটোৰ কেন্দ্ৰীয় সমিতিৰ লগতে মৰাণ জনজাতিৰ কেউটা সংগঠনৰ সৌজন্যত তথা নলনীবাসী ৰাইজৰ সহযোগত মৰাণ জনগোষ্ঠীৰ জাতীয় শ্বহীদ দিৱস আজি ১নং নলনী গাঁৱৰ জাতীয় শ্বহীদ বিনন্দ মৰাণৰ স্মৃতি বেদীৰ সমীপত অনুষ্ঠিত কৰা হয়৷ কার্যসূচীত প্ৰথমে পতাকা উত্তোলন কৰে মৰাণ ছাত্ৰ সন্থাৰ কেন্দ্ৰীয় উপ-সভাপতি শান্তনু মৰাণে৷ শ্বহীদ বেদীত স্মৃতি তৰ্পণ কৰে কেন্দ্ৰীয় বিষয়ববীয়া ক্ৰমে দেৱকান্ত মৰাণ আৰু বদন মৰাণে৷ এই উপলক্ষে অনুষ্ঠিত কৰা স্মৃতিচাৰণ সভাত সভাপতিত্ব কৰে সন্থাৰ ফিল'বাৰী আঞ্চলিক সমিতিৰ সভাপতি দিপু মৰাণে।
সদৌ মৰাণ ছাত্ৰ সন্থাৰ জাতীয় শ্বহীদ দিৱস পালন